Kúpna zmluva

Meno, priezvisko, rodné priezvisko/obchodné meno: **Miroslav Konečný rod. Konečný**

trvale bytom: Jakubovany, Jarková č. 340/7

dátum narodenia: 29.10. 1975

narodený: Prešov

štátne občianstvo: SR

bankové spojenie: VÚB, Sabinov, č. ú: 2577541572/0200, IBAN SK0502000000002577541572

ako predávajúci na strane jednej (ďalej len „predávajúci”)

a

Meno, priezvisko, rodné priezvisko/obchodné meno: **Obec Jakubovany**

sídlo: Jakubovany , Hlavná č. 24/13

IČO: 00327182

registrovaná: štatistický úrad SR

bankové spojenie: VÚB Sabinov, č.ú: 8927572/0200, IBAN SK9502000000000008927572

ako kupujúci na strane druhej (ďalej len „kupujúci“ a spolu s predávajúcim ďalej len „zmluvné strany“)

*uzatvá­rajú v zmysle ust. § 588 a nasl. Občianskeho zákonníka túto*

***kúpnu zmluvu*** *(ďalej len* ***„zmluva“****):*

**Článok I.**

**Úvodné ustanovenie**

Predávajúci je výlučným vlastníkom nehnuteľností, zapísaných v katastri nehnuteľností Slovenskej republiky, vedenom katastrálnym odborom Okresného úradu Sabinov, na liste vlastníctva č. 923 pre katastrálne územie Jakubovany, Obec Jakubovany, Okres Sabinov a to pozemkov:

* Geometrickým plánom vyhotoveným dňa 1.6.2015 vyhotoviteľom GEODUS, s.r.o., Námestie slobody č. 79, 083 01 Sabinov, IČO: 36 504 441 bol pozemok parc. č. C KN 129/23 ostatné plochy o výmere 550 m² rozdelený na pozemok parc. č. C KN 129/23 ostatné plochy o výmere 448 m² **a pozemok parc. č. C KN 129/25 ostatné plochy o výmere 102 m², ktorý je predmetom predaja.**

(ďalej len „**nehnuteľnosti**“ alebo „**predmet kúpy**“).

-2-

**Článok II.**

**Predmet zmluvy**

Touto zmluvou predávajúci predáva zo svojho výlučného vlastníctva kupujúcemu nehnuteľnosti, a to za dohodnutú kúpnu cenu uvedenú v Článku IV. zmluvy a kupujúci ich kupuje od predávajúceho do svojho výlučného vlastníctva, za dohodnutú kúpnu cenu uvedenú v Článku IV. zmluvy.

**Článok III.**

## Stav predmetu kúpy

Predávajúci týmto vyhlasuje, že mu nie sú známe také vady a poškodenia nehnuteľností, na ktoré by mal kupujúceho osobitne upozorniť.

**Článok IV.**

**Kúpna cena a spôsob jej zaplatenia**

**1.** Dohodnutá kúpna cena za predaj predmetu kúpy predstavuje sumu vo výške **1.020,00** Eur (slovom jedentisícdvadsať Eur) [predtým v texte a ďalej len „**kúpna cena**“], ktorá bude zaplatená predávajúcemu bezhotovostným prevodom na jeho účet uvedený v záhlaví kúpnej zmluvy, a to v jednej splátke.

**2.** Zmluvné strany potvrdzujú, že kúpnu cenu uvedenú v bode 1 dohodli v súlade s ust. § 589 Občianskeho zákonníka.

**Článok V.**

**Osobitné dojednania zmluvných strán**

**1.** Zmluvné strany sa zaväzujú pravdivo informovať o dôležitých otázkach prevodu predmetu kúpy podľa zmluvy, a to vrátane vyhlásení uvedených nižšie.

**2.** Zmluvné strany prehlasujú, že ich zmluvná voľnosť nie je ničím obmedzená a nie sú im známe žiadne okolnosti, ktoré by túto voľnosť obmedzovali.

**3.** Predávajúci prehlasuje, že je oprávnený s nehnuteľnosťami nakladať v plnom rozsahu. Predávajúci prehlasuje, že neexistujú žiadne rozhodnutia súdov, prípadne iných orgánov verejnej správy, ani žiadne zmluvy alebo dohody, v dôsledku ktorých by bolo alebo by mohlo byť vlastnícke právo predávajúceho k nehnuteľnostiam akýmkoľvek spôsobom obmedzené alebo ohrozené, alebo by obmedzovali alebo mohli obmedzovať ich právo nakladať s nehnuteľnosťami a podľa zmluvy. Predávajúci prehlasuje, že nemá vedomosť o tom, že by si tretia osoba (osoby) uplatňovala akékoľvek právo z akéhokoľvek titulu k nehnuteľnostiam.

-3-

**4.** Predávajúci ďalej prehlasuje, že jeho vlastnícke právo k nehnuteľnostiam nie je ničím obmedzené a na nehnuteľnostiach neviaznu žiadne záložné práva, vecné bremená, ťarchy, dlhy, nájomné práva a ani žiadne iné práva (nároky) tretích osôb.

**5.** Zmluvné strany prehlasujú, že im nie sú známe žiadne okolnosti, ktoré by mali za následok neplatnosť zmluvy, alebo by mohli ohroziť platnosť zmluvy alebo riadne plnenie ich povinností a záväzkov podľa zmluvy.

**6.** Predávajúci prehlasuje, že na nehnuteľnosti neuzavrel s akoukoľvek treťou osobou žiadnu kúpnu zmluvu, darovaciu zmluvu, zmluvu o budúcej zmluve ani inú zmluvu, ktorou by sa zaviazal previesť vlastnícke práva k nehnuteľnostiam, nájomnú zmluvu ako ani žiadnu inú zmluvu s treťou osobou a neexistuje žiadna listina obmedzujúca jeho vlastnícke alebo užívacie právo k nehnuteľnostiam.

**7.** Predávajúci prehlasuje, že na jeho majetok nebol vyhlásený konkurz ani nebolo povolená reštrukturalizácia, nebolo voči nemu začaté konkurzné konanie, nebol podaný návrh na reštrukturalizáciu a ani nebol podaný návrh na exekučné konanie, nie je v predĺžení.

**8.** Ak sa preukáže nepravdivosť niektorého z vyhlásení daného niektorou zmluvnou stranou v zmluve alebo ak niektorá zmluvná strana poruší niektorú z povinností uvedených v zmluve, zaväzuje sa nahradiť druhej zmluvnej strane škodu v celom rozsahu, ktorá dotknutej strane vznikla. Právo dotknutej zmluvnej strany odstúpiť od zmluvy tým nie je dotknuté.

**9.** Poplatky spojené s povolením vkladu vlastníckeho práva do katastra nehnuteľností uhradí kupujúci.

**10**. Predávajúci splnomocňuje starostu obce Jakubovany, aby mohol v zmluve opravovať chyby administratívne, počtové a vzhľadového charakteru.

**Článok VI.**

**Nadobudnutie vlastníckeho práva k predmetu kúpy**

**1.** Zmluvné strany sa dohodli, že návrh na vklad vlastníckeho práva k predmetu kúpy do katastra nehnuteľností v prospech nadobúdateľa na základe zmluvy podajú príslušnému katastrálnemu odboru Okresného úradu po podpísaní zmluvy obidvoma zmluvnými stranami.

**2.** Zmluvné strany berú na vedomie, že podpísaním zmluvy sú svojimi zmluvnými prejavmi viazané až do rozhodnutia príslušného katastrálneho odboru Okresného úradu o povolení alebo zamietnutí vkladu vlastníckeho práva k predmetu kúpy v prospech kupujúceho.

**3.** Zmluvné strany berú na vedomie, že vlastnícke právo k predmetu kúpy nadobudne kupujúci až vkladom do katastra nehnuteľností vedeného príslušným katastrálnym odborom Okresného úradu a právne účinky vkladu do katastra nehnuteľností vznikajú na základe právoplatného rozhodnutia príslušného katastrálneho odboru Okresného úradu o jeho povolení.

**4.** V prípade, ak by katastrálny odbor Okresného úradu rozhodol o zamietnutí alebo o zastavení konania o návrhu na vklad vlastníckeho do katastra nehnuteľností podľa zmluvy v prospech kupujúceho, zmluvné strany sú povinné podpísať novú zmluvu o prevode vlastníckeho práva k predmetu kúpy za podmienok dojednaných v zmluve.

-4-

**5.** Ak príslušný katastrálny odbor Okresného úradu preruší konanie o návrhu na vklad vlastníckeho práva do katastra nehnuteľností podľa zmluvy v prospech kupujúceho, zmluvné strany sú povinné poskytnúť súčinnosť druhej zmluvnej strane a odstrániť nedostatky zmluvy a návrhu na vklad vlastníckeho práva do katastra nehnuteľností, prípadne jeho príloh.

**Článok VII.**

**Záverečné ustanovenia**

**1.** Zmluvné strany podpisom zmluvy zároveň potvrdzujú, že sú oprávnené s nehnuteľnosťami disponovať, právny úkon je urobený v predpísanej forme, prejavy vôle sú hodnoverné, dostatočne zrozumiteľné a ich zmluvná voľnosť nie je ničím obmedzená.

**2.** Zmena zmluvy je možná len písomnou dohodou zmluv­ných strán.

**3.** Vo veciach neupravených zmluvou sa zmluvný vzťah spravu­je príslušnými ustanove­niami všeobecne záväzných právnych predpisov.

**4.** Ak niektoré us­tanovenia zmluvy nie sú celkom alebo sčasti platné alebo účinné alebo neskôr stratia platnosť alebo účinnosť, nie je tým dotknutá platnosť alebo účinnosť ostat­ných ustanovení. Namiesto neplatných alebo neúčinných ustanovení a na vy­plnenie medzier sa použije právna úprava, ktorá, pokiaľ je to právne možné, sa čo naj­viac približuje zmy­s­lu a účelu zmluvy, pokiaľ pri uzatváraní zmluvy zmluvné strany túto otázku brali do úvahy.

**5.** Zmluva je vyhotove­ná v štyroch rovnopisoch, a to dva rovnopisy pre príslušný katastrálny odbor Okresného úradu, jeden rovnopis pre predávajúceho a jeden rovnopis pre kupujúceho.

**6.** Zmluva nadobúda platnosť a účinnosť dňom jej podpisu zmluv­ný­mi stranami. Účinky prevodu vlastníckeho práva k predmetu kúpy podľa zmluvy nastávajú dňom právoplatnosti rozhodnutia katastrálneho odboru Okresného úradu o povolení vkla­du vlastníckeho práva v prospech kupujúceho k predmetu kúpy do ka­tas­tra neh­nuteľ­ností v Slovenskej republike.

**7.** Zmluvné strany vyhlasujú, že si zmluvu riadne prečítali a potvrdzujú, že zmluva je zrozumiteľná a určitá a vyjadruje ich skutočnú, slobodnú a vážnu vôľu, nie je uzatvorená v tiesni za nápadne nevýhodných podmienok a na znak súhlasu ju vlastnoručne podpísali.

V Jakubovanoch, dňa 21.8.2015

**Predávajúci: Kupujúci:**

Miroslav Konečný Obec Jakubovany v zastúpení

starosta obce Martin Kollár

........................................................ ........................................................

**meno a priezvisko/obchodné meno meno a priezvisko/obchodné meno**